钦定古今图书集成/明伦汇编/闺媛典/第104卷 > 皇清十 > 蔡贞启妻戴英
## 钦定古今图书集成/明伦汇编/闺媛典/第104卷 > 皇清十 > 蔡贞启妻戴英

按《莆田县志》：“戴英，太学生蔡贞启妻。贞启自浙扶父榇归而没。戴年二十无子，矢志从死。越数日，分遣家事讫，晨起沐浴素服，与族戚诀，闭户自尽” ，奉

旨“旌表。”

===昌言妻陈彩玉===

按《莆田县志》：“陈彩玉，诸生昌言妻。言亡，彩玉经家事，办殓具，从容辞姑及姊娣，作《绝命诗》饮药死。诗曰：‘结发为君妇，十年琴瑟调。秋草随蝶化，誓与子同凋。针刺易书卷，为君求日新。君既中道丧，何肯惜微身。绝粒求速死，众口与我违。姑姨苦相劝，留我欲何为？或言俟卜葬，此事不须时。同室宜同穴，山岳志不移。俯’” 仰发长叹，得死还若生。魂既与君俱，心同“兰水清。”